# Asoka (film, 2001)

*Za ostale upotrebe, pogledajte Asoka (razvrstavanje).*

| Asoka |
| --- |
| Režija | Santosh Sivan |
| Producent | Shahrukh Khan, Juhi Chawla |
| Scenario | Santosh Sivan |
| Uloge | Shahrukh Khan, Kareena Kapoor, Ajith Kumar, Milind Soman |
| Muzika | Anu Malik |
| Distribucija | First Look Pictures (SAD) Mongrel media (Kanada) Metrodome Distribution (UK) E Stars Films (Kina) Sony Music (soundtrack) |
| Premijera | 26. oktobra 2001 (2001-10-26) |
| Trajanje | 180 min |
| Jezik | hindi |
| *Asoka* na Internet Movie Database |

Asoka (Devanagari: अशोक,Urdu: اشوک) je bolivudski historijski film snimljen 2001. u režiji Santosha Sivana. Radnja, temeljena na scenariju koji je napisao Sivan, opisuje život znamenitog indijskog cara Ašoke Velikog. Glavne uloge u filmu tumače Shahrukh Khan i Kareena Kapoor.

Film je proizvela Shahrukh Khanova kompanija "Dreamz Unlimited".

## Produkcija

Shahrukh Khan je tražio da Aishwarya Rai igra glavnu žensku ulogu u filmu, ali je Santosh Sivan izabrao Kareena Kapoor zbog toga što ona ranije bila u ekipi zajedno sa Shahrukh Khanom.

## Sadržaj

Princ Asoka odlazi iz Magadhe[], na zahtjev njegove majke, koja ga moli da napušti kraljevstvo i da se odrekne prijestola, kako bi ostao živ. Jer, ona zna, da može lako izgubiti glavu, zbog prijestola.

Asoka odlazi, ali ipak razočaran. U jednom selu on upoznaje Kaurwaki i zaljubljuje se u nju. Vojnici iz komšijskog kravljevstva Kalinge, žele da uhvate nju i njenog malog brata Arya. Skoro da su i uspjeli, ali Asoka je odbranjuje od njih, i njoj govori da je on Pawan (želja njegove majke, koja ne želi da se zna ko je zapravo on). I poslije nekog vremena, on ženi Kaurwaki. Kaurwaki i Arya su princeza i princ Kalinga, koji su odbjegli od kuće, kada je Predsjednik ubio njihove roditelje.

On želi da se dočepa trona. On unajmljuje ljude, kako bi našli njih dvoje i ubili ih. Jednom prilikom, seljani žrtvuju svoju đecu, kako bi sačuvali princa i princezu. Njih dvoje i Bheema žive skrivajući se.

Asoka dobija vijest, da njegova majka nije dobo. On se odvaja od Kaurwaki, obećavajući joj da će se vratiti, i odlazi u Magadhu, jedino kako bi se uvjerio da mu je majka dobro. Vraćajući se nazad, on nije mogao da nađe Kaurwaki, i on dobija obavještenje da je ona mrtva, isto kao i Arya.

Od tada on počinje da iskaljuje bijes i da vodi ratove, ne kako bi dobio, već kako bi ubio svoje neprijatelje. On jedino traži smrt. Tako vijesti o njemu stižu i u Magadhu, a Susima, šalje špijune vojnike, da ga nađu i ubiju. On u toj bici biva ranjen.

Asoka je odveden u budistički manastir kako bi se oporavio. On tu sreće Devi, koja ga pazi. Čak i tu je Susima pokušao da ubije Asoku, ali je Asoka preživio napade i oporavio se. On ženi Devi, i vraća se u Magadha.

Susima i njegova braća su ispunjena bijesom i gnijevom i frustrirani su činjenicom da ga još uvijek nisu ubili. (oni se bore za presto takođe). Oni prave i poslednji pokušaj, a to je da eliminišu Devi, koja je trudna. To propada i kraljica Dharma je ubijena umjesto nje. Asoka, saznajući da su mu ubili majku, ubija Susimu i svu njegovu braću, sem Sugrata koji je pobjegao i koji traži azil u Kalingi. Asoka postaje car, ali nosi naziv brutalni Asoka. Devi, Budistkinja, koja vjeruje u mirnoću je šokirana njegovim ponašanjem. Ona ga obavještava da ga ostavlja, ali on ne želi da zaboravi rat sa Kalingom.

Kaurwaki i Arya dolazeći u Kalingu, otkrivaju ko su. Predsjednik je obješen. Kaurwaki sada upravlja kraljevstvom. Ona priprema rat protiv Asoke, ne znajući ko je zapravo on.

Asoka okuplja moćnu vojsku, i maršira ka bojnom polju. Tu počinje bitka, đe je dosta ljudi pomrlo i ranjeno, a među ranjenike je i Kaurwaki. Ipak, Asoka je dobio tu bitku. Te noći mu je javljeno da je dobio blizance, Mahindra i Sangamitra. Asoka ide po bojnom polju i shvata da je njegova pobjeda prazna. Svi njegovi neprijatelji i porodica su mrtvi. Tu Asoka nalazi i Kaurwaki i malog Arjuna. Međutim, neko od njegovih ljudi baca strijele na Aryuna i on biva ubijen, umirući na Asokinim rukama.

Film se završava, Asokinim odbacivanjem mača i pristupu Budizmu. Zadnji govor govori o tome, kako Asoka nije gradio samo veliko carstvo, već je širio Budizam, kao i vjetar mira kroz sve to.

## Uloge

* Shahrukh Khan kao ... Asoka
* Kareena Kapoor kao .... Kaurwaki
* Ajith Kumar kao ... Susima
* Hrishita Bhatt kao ... Devi
* Danny Denzongpa kao ... Virat
* Rahul Dev kao ... Bheema
* Johnny Lever kao ... Magadha vojnik
* Raghuveer Yadav kao ... Magadha vojnik
* Suresh Menon kao ... Magadha vojnik
* Shweta Menon kao ... Nandaneshwari
* Suresh Oberoi kao ... Voice-over

## Album

| Asoka: The Original Motion Picture Soundtrack |
| --- |
| Studio album – Anu Malik |
| Izdan | 2001 |
| Žanr | Soundtrack |
| Dužina | 38:23 |
| Diskograf | Sony Music Soundtrax |
| Producent | Anu Malik |

Na albumu za film se nalazi 7 pjesama, koje je komponovao Anu Malik, a tekstove za 6 pjesama je napisao Gulzar, dok je za jednu napisao Anand Bakshi.

### Lista pjesama

1. "San Sanana" (5:52)—Alka Yagnik, Hema Sardesai
2. "Raat Ka Nasha" (5:10)—Chitra
3. "Roshni Se" (6:54)—Abhijeet, Alka Yagnik
4. "O Re Kanchi" (5:33)—Alka Yagnik, Shaan
5. "Raat Ka Nasha (Duet Version)" (5:10)—Abhijeet, Chitra
6. "Aa Tayar Hoja" (6:07)—Sunidhi Chauhan
7. "Asoka Theme" (3:57)—Instrumental

## Nagrade

* International Indian Film Academy Awards' Najbolja kinematografija **- Santosh Sivan IIFA Awards' **Best Actor (Critics)** - Shahrukh Khan
* Filmfare Awards' **Najbolja kinematografija** - Santosh Sivan

Film je bio nominovan za četiri nagrade Filmfare uključujući *Najbolji film* i *Najbolja glumica* za Kareena Kapoor.

## Vanjske veze

* *Asoka* na sajtu IMDb
* Asoka (2001) at Teleport City Arhivirano 2008-06-03 na Wayback Machine-u